Христо Радевски
Лагерът

chitanka.info

Свиеш ли към планината

по извиващия път,

ти ще чуеш в далнината

как ту глъхнат, ту ехтят

в тия красоти чудесни

гласовитите слова.

Пионерските ни песни

са това.

Те навътре те привличат,

сякаш мамят и зоват,

дето чуй се хорът птичи,

на дърветата шумът.

Дето луд потокът бяга,

в камънаците гърми.

Пионерският ни лагер

там дими.

Сутрин, щом зарите али

над гората затрептят,

екват нашите сигнали —

на проверката часът.

И затрепка ален пламък

в шеметната синева.

Пионерското ни знаме

е това.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.